**LĒMUMS**

2018.gada 16.februārī Ventspilī Nr.22

(protokols Nr. 4; 10.§)

Par gājēju pāreju izgaismošanu,

apgaismojuma un elektroenerģijas pieslēgumu

izbūvi

Ņemot vērā likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju gādāt par savas administratīvās teritorijas labiekārtošanu, kas sevī ietver pienākumu veikt ielu, ceļu un laukumu būvniecību, rekonstruēšanu un uzturēšanu, kā arī ielu, laukumu un citu publiskai lietošanai paredzēto teritoriju apgaismošanu, parku, skvēru un zaļo zonu ierīkošanu un uzturēšanu, nepieciešams izbūvēt papildus apgaismojumu Reņķa dārzā un ielu apgaismojumu Annas ielā, izgaismot vienu gājēju pāreju Ganību un Pētera ielas krustojumā, vienu gājēju pāreju Talsu ielā pie bērnu parka "Fantāzija" un četras gājēju pārejas Saules ielas un Pētera ielas krustojumā, kā arī izbūvēt elektroenerģijas pieslēguma vietas Ostas ielā pilsētai nozīmīgu svētku sekmīgai norisei.

Nolūkā nodrošināt Ventspils pilsētas pašvaldības funkciju kvalitatīvu izpildi, tas ir - administratīvās teritorijas labiekārtošana, kā arī pamatojoties uz likuma „Par pašvaldībām” 15.panta pirmās daļas 2.punktu, 21.panta pirmās daļas 2.punktu un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, pamatojoties uz Ventspils pilsētas domes Pilsētas attīstības komisijas 12.09.2017., 16.11.2017., 25.01.2018. ieteikumiem, Ventspils pilsētas domes Ekonomikas un budžeta komisijas 07.02.2018. ieteikumu un Finanšu komitejas 09.02.2018. atzinumu,

**Ventspils pilsētas dome**

**nolemj:**

1. Iedalīt Ventspils pilsētas pašvaldības iestādei „Komunālā pārvalde” 28 000 EUR no Ventspils pilsētas pašvaldības 2018.gada pamatbudžeta asignējumu plānotā ieņēmumu pārsvara pār izdevumiem pilsētas apgaismojuma izbūvei, t.sk.:
   1. papildus apgaismojuma izbūvei Reņķa dārzā, Ventspilī – 8 000 EUR apmērā;
   2. apgaismojuma izbūvei Annas ielā, Ventspilī – 20 000 EUR apmērā.
2. Iedalīt Ventspils pilsētas pašvaldības iestādei „Komunālā pārvalde” 18 500 EUR no Ventspils pilsētas pašvaldības 2018.gada pamatbudžeta asignējumu plānotā ieņēmumu pārsvara pār izdevumiem gājēju pāreju izgaismošanai, t.sk.:
   1. vienas gājēju pārejas izgaismošanai Ganību un Pētera ielas krustojumā, Ventspilī – 5 000 EUR apmērā;
   2. vienas gājēju pārejas izgaismošanai Talsu ielā pie bērnu parka "Fantāzija", Ventspilī – 4 500 EUR apmērā;
   3. četru gājēju pāreju izgaismošanai Saules un Pētera ielas krustojumā, Ventspilī – 9 000 EUR apmērā.
3. Iedalīt Ventspils pilsētas pašvaldības iestādei „Komunālā pārvalde” līdzekļus 25 000 EUR elektroenerģijas pieslēguma vietu izbūvei Ostas ielā, Ventspilī no Ventspils pilsētas pašvaldības 2018.gada speciālā budžeta – ostas maksu plānotā ieņēmumu pārsvara pār izdevumiem.
4. Ventspils pilsētas pašvaldības iestādei „Komunālā pārvalde” (A.Kausenieks) nodrošināt atbilstošas izmaiņas pašvaldības iestādes „Komunālā pārvalde” 2018.gada budžeta ieņēmumu – izdevumu tāmē.
5. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
6. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

Sēdes vadītājs,

#### Domes priekšsēdētāja 1.vietnieks

#### infrastruktūras jautājumos J.Vītoliņš